- Apocalipsis
- <
- 22
- >

22
1 Tok nutz'eton chic ronojel re', ri ángel ri uc'uayon vichin xuc'ut chinuvech jun ch'ajch'oj rakan-ya' richin c'aslen, lo'x achel vidrio y nalex-pe*Ez. 47:1; Zac. 14:8. ri achique lugar c'o-vi ri nimalaj rutz'uyubal ri Dios y ri Alaj Oveja. 2 Pa nic'aj che ri nimabey richin ri tinamit, chiri' nik'ax-vi ri rakan-ya', y chi ca'i' ruchi' c'o-vi ri che' richin c'aslen.*Gn. 2:9; Ap. 2:7. Doce (mul, paj) nuya' ruvech pa jun juna', roma ic'-ic' nuya' ruvech. Y ri ruxak ri che' ri', nic'atzin richin nok'omex quic'aslen conojel quivech vinak choch'ulef. 3 Chupan ri tinamit ri', man jun ri c'a xtika na castigo pa ruvi'.*Zac. 14:11; Ap. 21:4. Chiri' c'o-vi ri nimalaj tz'uyubel richin ri Dios y richin ri Alaj Oveja, y ri rusamajela' ri Dios xtiquiya' ruk'ij. 4 Rije' xtiquitz'et ruvech,*Mt. 5:8; 1 Co. 13:12; 1 Jn. 3:2. y can xtic'uje' ri rubi' nic'aj-quivech. 5 Chiri' man jun bey xtik'ok'a-pe, y man xtic'atzin ta rusakil jun lámpara, nis-ta rusakil ri k'ij. Roma ja ri Ajaf Dios ri xtibano sakil*Sal. 36:9; 84:11. quiq'uin, y rije' jumul-jumul xtiqui'en gobernar.*Dn. 7:18, 27; Ro. 5:17; 2 Ti. 2:12.
Ri Jesucristo nipe yan
6 Jac'ari' tok ri ángel ri uc'uayon vichin, xu'ij chuve: Ri ch'abel re' kitzij ronojel y utz chi nicuke' ac'u'x quiq'uin. Y ri Ajaf Dios ri xyo'on ch'abel pa tak cánima ri profetas,*He. 1:1. ja rija' takayon ri ru-ángel richin nuya' rutzijol chique ri rusamajela' ri achique nuc'un chic chi quitzeklelo'n-qui' xquebanataj.
7 Jac'ari' tok ri Jesucristo xu'ij: Yin cha'anin xquineka iviq'uin.*Ap. 22:12, 20. Utzulaj tzij ri' ri xtiniman ronojel ri ruk'alajrisan ri Dios chupan ri jun vuj re',*Ap. 1:3. xcha'.
8 Ja yin Juan xinac'axan y xitz'eto*Ap. 21:2. ronojel re'. Jac'a tok vac'axan chic y nutz'eton chic, xixuque-ka chuvech ri ángel ri xc'utu ronojel re' chinuvech richin ninya' ruk'ij.*Ap. 19:10. 9 Pero ri ángel xu'ij chuve: Man taya' nuk'ij, roma yin xa yin samajinel junan aviq'uin rat, y quiq'uin ri profetas ri e'achel animal, y quiq'uin ri yeniman ri ch'abel ri etz'iban chupan ri vuj re'. Ja ri Dios taya' ruk'ij, xcha'.
10 Xch'o chic pe ri ángel chuve y quire' xu'ij: Ri ruk'alajrisan ri Dios chupan ri vuj re', man tavevaj, roma ri k'ij richin nibanataj ri nu'ij, xa nakaj chic c'o-vi. 11 Romari' ri man choj ta ruc'aslen, tubana' na c'a ri man choj ta, y ri itzel ruc'aslen, tubana' na c'a ri itzel ri nurayij.*Ez. 3:27; 2 Ti. 3:13. Jac'a ri ruc'uan jun choj c'aslen, man tuya' can rubanic ri chojmilaj c'aslen. Y ri can lok'olaj vi ruc'aslen, tubana' más lok'olaj che.
12 Jac'ari' tok ri Jesucristo xu'ij: Tivac'axaj na pe', yin xquipe cha'anin, y c'o jun ajil nuc'amon-pe richin ninya' rajil-ruq'uexel*Is. 40:10; Mt. 16:27; Ro. 2:6-11. chique conojel riq'uin ri achique quibanalo'n chiquijununal. 13 Yin, yin achel ri A y ri Z, roma yin can yinc'o-vi na'ey chuvech ronojel, y c'a xquic'uje' na can chirij ronojel. Ja yin ri na'ey y ri ruq'uisbel che ronojel.*Is. 44:6.
14 Utzulaj tzij ri' ri ch'ajch'oj quibanon che ri quitziak quicusan; roma rije' c'o quik'a' che ruvech ri che' richin c'aslen, y c'o quik'a' richin ye'oc-apu chi tak puertas richin ri tinamit. 15 Jac'a ri e'achel tz'i' roma quic'uan jun itzel c'aslen, manak che'el xque'oc-apu*Ap. 21:8. chupan ri tinamit, quiri' mismo ri vinak ri niquicusaj ri qui-cuerpo richin yec'uje' xa achok riq'uin na, ri aj-itza', ri yecamisan, ri yeyo'on quik'ij tiox, y conojel ri nika chiquivech ri tz'ucun tak tzij y man niquiya' ta can rubanic.
16 Yin Jesús nutakon ri nu-ángel richin neruk'alajrisaj ronojel re' chivech rix ri jalajoj tak lugar nimolola-vi-ivi' pa nubi' yin. Ja yin ri riy-rumam y ri rujotay can ri rey David.*Is. 11:1; Jer. 23:5, 6; Zac. 6:12. Y ja yin ri ch'umil ri jani na niyic'an cumaj nisakar. Quiri' ri nu'ij ri Jesús.
17 Ri Lok'olaj Espíritu y ri xtoc rixayil ri Alaj Oveja, quire' niqui'ij: Catampe, yecha'. Y ri nac'axan, quire' c'a tu'ij: Catampe, ticha'. Ri c'o ruchakij-chi' tipe, y ri nrojo', tukumu' ri Ya' richin c'aslen*Is. 55:1; Jn. 7:37. ri choj nisipes.
18 Pero yin quire' rutzijol ninya' chique conojel ri ye'ac'axan ri nuk'alajrisaj ri Dios chupan ri vuj re': Si c'o jun nuya' más ruvi' che ri tz'iban chupan,*Dt. 4:2; Pr. 30:6. ri Dios xtuya' ri castigo ri tz'iban chupan ri vuj re' pa ruvi'. 19 Y si c'o jun c'o xtrelesaj-e che ri ruk'alajrisan ri Dios chupan ri vuj re', ri Dios xtrelesaj rubi'*Ex. 32:33. ri jun ri' chupan ri vuj ri richin c'aslen, man xtuya' ta lugar che chi ntoc-apu chupan ri lok'olaj tinamit, ni man xtoc ta richin ri tz'iban chupan ri vuj re'.
20 Ri nik'alajrisan ronojel re', quire' nu'ij: Ja', can kitzij chi xquineka*He. 9:28. yan, nicha'. Y yin Juan nin-ij: Can quiri' vi. Catampe c'a, Ajaf Jesús.
21 Ri ru-favor ri Kajaf Jesucristo xtic'uje' ta c'a iviq'uin chi'ivonojel. Amén.

- Apocalipsis
- <
- 22
- >

*22:1 Ez. 47:1; Zac. 14:8.

*22:2 Gn. 2:9; Ap. 2:7.

*22:3 Zac. 14:11; Ap. 21:4.

*22:4 Mt. 5:8; 1 Co. 13:12; 1 Jn. 3:2.

*22:5 Sal. 36:9; 84:11.

*22:5 Dn. 7:18, 27; Ro. 5:17; 2 Ti. 2:12.

*22:6 He. 1:1.

*22:7 Ap. 22:12, 20.

*22:7 Ap. 1:3.

*22:8 Ap. 21:2.

*22:8 Ap. 19:10.

*22:11 Ez. 3:27; 2 Ti. 3:13.

*22:12 Is. 40:10; Mt. 16:27; Ro. 2:6-11.

*22:13 Is. 44:6.

*22:15 Ap. 21:8.

*22:16 Is. 11:1; Jer. 23:5, 6; Zac. 6:12.

*22:17 Is. 55:1; Jn. 7:37.

*22:18 Dt. 4:2; Pr. 30:6.

*22:19 Ex. 32:33.

*22:20 He. 9:28.

© 2007 WBT