- Tito
- <
- 2
- >

2
Quetijox conojel riq'uin ri ch'abel ri manak satzoj chupan
1 Jac'a rat Tito, xa achique na ri ruc'uan-ri' riq'uin ri ch'abel ri jabel nkurutijoj y man jun satzoj chupan,*1 Ti. 1:10; 6:3. jari' tatzijoj. 2 Ri achi'a' c'o chic quijuna', can ta niquina' ri yetajin riq'uin, can ta niquic'ut-qui' chi utz niyo'ox quik'ij, can ta niquinojij jabel ri yequibanala', can ta chojmirisan quic'aslen chupan ri kitzij ri cukul-vi kac'u'x, can ta ye'ojo'on pa cánima y can ta yecoch'on. 3 Quiri' mismo ri ixoki' c'o chic quijuna', can ta yek'alajin chi utz chi niyo'ox quik'ij,*1 P. 3:1-6. man ta ebanoy k'eban tak tzij, man ta quiyo'on-qui' pa ruk'a' ri k'abaric, y can ta niquic'ut ri c'o rakale'n, 4 richin niquichojmij chiquivech ri ixoki' ri c'a man jani q'uiy quijuna' chi quecajo' ri cachijil y ri cal, 5 chi tiquinojij jabel ri yequibanala', chi tiquic'uaj jun ch'ajch'oj c'aslen, chi jabel tiquichajij rupan ri cacho,*1 Ti. 5:14. chi utz quino'oj tiquibana', chi queniman chiquivech ri cachijil,*Col. 3:18. richin quiri' man tiyok'otaj ruch'abel ri Dios. 6 Quiri' mismo ri achi'a' ri man jani can ta q'uiy quijuna',*1 Jn. 2:13, 14. que'apaxa'aj chi tiquinojij jabel ri yequibanala'. 7 Rat mismo cac'atzin chi ejemplo riq'uin ri na'an ri utz pan ac'aslen. Tok yatijon, nic'atzin nik'alajin chi pa ruchojmil nac'ut ruch'abel ri Dios y tik'alajin chi can c'o rakale'n ri na'ij. 8 Que'acusaj ch'abel ri man jun satzoj chupan*1 Ti. 6:3. y manak roma ni'ix tzij chirij, richin quiri' ri itzel ye'ac'axan, xa xqueq'uix, roma man niquil ta achique niqui'ij chivij rix ri iniman ri Jesucristo. 9 Que'apaxa'aj ri c'o cajaf;*Ef. 6:5; 1 Ti. 6:1, 2. ta'ij chique chi tiquinimaj quitzij. Can ta nika chiquivech ri cajaf ri achique niqui'en che xa achique na samaj ri niyo'ox chiquik'a', y man quec'ulula'n-apu. 10 Man c'a que'elak'; tiquic'utu-qui' chi echoj pa ruvi' ronojel, richin quiri' chupan ronojel xtik'alajin rakale'n ri (tijonic, enseñanza) ri c'utun chikavech roma ri Dios ri Kacolonel.
11 Quiri' ri tac'utu', roma ri ru-favor*Jn. 1:14, 17. ri Dios xuk'alajin richin chi conojel c'o che'el yecolotaj. 12 Ri favor ri' nuc'ut chikavech chi tikaya' can kij chuvech ri c'aslen quichin ri manak Dios pa quivech, y chuvech ri man utz ta ri nirayix pa ruvi' ri roch'ulef, y can ta nikana' ri achique nkutajin riq'uin y nikac'uaj jun c'aslen choj*Lc. 1:74, 75. ri nuya' ruk'ij rija'. 13 Jari' ri utz chi nika'an chupan koyo'en chi nikatz'et ri benak kánima chirij*Col. 1:5, 23. ri can utzulaj tzij xtu'on chike, y chupan koyo'en ri k'ij tok xtik'alajin ruk'ij*Col. 3:4. ri nimalaj ka-Dios y Kacolonel Jesucristo. 14 Rija' man xupokonaj ta xuya-ri' pa camic pa kaq'uexel. Quiri' xu'on richin xojrulok' chic pe chuxe' ronojel ri kac'ayin-vi-ki' ri man ruc'uan ta ri' riq'uin ri ru-ley, richin chi xu'on ch'ajch'oj*Mal. 3:3; Hch. 15:9; He. 9:14; Stg. 4:8. chike roma xrojo' chi roj jun tinamit*Dt. 7:6; 14:2. ri can richin rija', ri ni'e kánima chirij rubanic utzulaj tak favores.
15 Riq'uin c'a ronojel re nutz'iban chave y riq'uin ri autoridad yo'on chave, catijon, capaxa'an, y tabana' chi nika cánima ri achok chique yach'o-vi. Y man taya' lugar chi man jun avakale'n*1 Ti. 4:12. ni'an chave.

- Tito
- <
- 2
- >

*2:1 1 Ti. 1:10; 6:3.

*2:3 1 P. 3:1-6.

*2:5 1 Ti. 5:14.

*2:5 Col. 3:18.

*2:6 1 Jn. 2:13, 14.

*2:8 1 Ti. 6:3.

*2:9 Ef. 6:5; 1 Ti. 6:1, 2.

*2:11 Jn. 1:14, 17.

*2:12 Lc. 1:74, 75.

*2:13 Col. 1:5, 23.

*2:13 Col. 3:4.

*2:14 Mal. 3:3; Hch. 15:9; He. 9:14; Stg. 4:8.

*2:14 Dt. 7:6; 14:2.

*2:15 1 Ti. 4:12.

© 2007 WBT