- Apocalipsis
- <
- 3
- >

3
Ri nu'ij ri Jesucristo che ri iglesia ri c'o pa tinamit Sardis
1 Jac'a che ri nusamajinel ri c'o pa ruvi' ri iglesia pa tinamit Sardis, quire' tatz'ibaj-e: Ri Jun ri c'o ri vuku' espíritu richin ri Dios riq'uin, y ri c'o ri vuku' ch'umil riq'uin, quire' nu'ij:
Yin veteman ronojel ri ye'ibanala', y veteman chi ni'ix chivij chi c'o ic'aslen, pero xa rix caminak.*Lc. 15:24, 32; Ef. 2:1; Col. 2:13; 1 Ti. 5:6; Stg. 2:26; Jud. 12. 2 Tic'astaj ivech,*Nah. 2:1. y tiya' ivuchuk'a' richin ni'en ri utz ri c'a c'o na iviq'uin, ri xa juba' ma yechup-ka. Roma nunic'on ri ye'ibanala', y xa man tz'akat ta chinuvech. 3 Tuka pan ivi' ri ic'ulun y ri ivac'axan; tiyaca' pan ivánima, y tijala' ino'oj richin niya' can ri imac. Roma si man rix q'ues ta utz-utz pa ruvi' ri ic'aslen, xa xquinuka chivij achel jun elek'on,*Lc. 12:39; 1 Ts. 5:2, 6; 2 P. 3:10. y nis-ta xtina'ej achique hora xquinuka chivij. 4 Pero c'a ec'o na jujun chive chiri' pa tinamit Sardis ri man quich'abakirisan ta ri quic'aslen. Ja rije' ri xquebin junan viq'uin, quicusalo'n sakilaj tak quitziak;*Is. 52:1; 61:3, 10; Ap. 7:9, 13. roma rije' can nuc'ul-vi chi quiri' niqui'en. 5 Ri xtitiquer chirij ruchuk'a' ri itzel, xtiyo'ox sakilaj tak rutziak, y man xtinvelesaj ta rubi' chupan ri vuj richin c'aslen.*Ex. 32:32; Sal. 69:28; Fil. 4:3; Ap. 21:27. Chuvech c'a ri Nata' y chiquivech ri ru-ángeles xtin-ij-vi-apu chi ri jun ri' vichin yin.*Mt. 10:32. 6 Ri (nik'ax, nino') chuvech ri nrac'axaj, trelesaj no'oj chirij ri nu'ij ri Lok'olaj Espíritu chique ri iglesias.
Ri nu'ij ri Jesucristo che ri iglesia ri c'o pa tinamit Filadelfia
7 Jac'a che ri nusamajinel ri c'o pa ruvi' ri iglesia pa tinamit Filadelfia, quire' tatz'ibaj-e: Ri Jun ri can lok'olaj vi,*Lc. 1:32; Hch. 3:14. ri can kitzij vi, ri c'o ri llave richin ri David pa ruk'a', y tok c'o nujak, man jun nitiquer nitz'apin, y tok c'o nutz'apij, man jun nitiquer nijako,*Job 12:14; Is. 22:22; Mt. 16:19; Ap. 1:18. quire' nu'ij:
8 Yin veteman ronojel ri ye'ibanala'. Vacami, yin nujakon jun puerta chivech ri man jun nitiquer nitz'apin, roma masque juba' oc ivuchuk'a', pero ninimaj ri nutzij, y man ivevan ta chi iniman ri nubi'.*Ap. 2:13. 9 Vacami c'a, xtin-en chi chiquicojol ri niquimol-qui' pa rubi' ri Satanás, xquepe ri quik'eban-qui' chi e-israelitas pero xa tz'ucun tzij ri niqui'en, y xquexuque' chivech,*Is. 49:23; 60:14. y xtiquetemaj chi yin yixinjo'.*Is. 43:4. 10 Jac'a rix, roma iniman ri nutzij ri c'utuyun chivech chi nic'atzin nucoch' ivech chupan ronojel, yin xquixinchajij tok xtipe ri nimalaj k'axomal*2 P. 2:9. pa ruvi' ronojel ri roch'ulef, ri xtic'atzin richin netemex achique ri c'o pa tak cánima ri vinak choch'ulef. 11 Yin xquipe cha'anin;*Ap. 2:25; 22:7, 12, 20. man quixmestaj pa ruvi' ri utz c'o pan ivánima, richin quiri' man jun xtimajo-e chive ri lok'olaj sipanic.*Ap. 2:10. 12 Ri xtitiquer chirij ruchuk'a' ri itzel, yin xtincusaj rija' chi jun rakan ri racho ri nu-Dios, y man jun bey chic xtijal-e. Chirij rija' xtintz'ibaj-vi rubi'*Ap. 14:1; 22:4. ri nu-Dios y rubi' ri rutinamit ri nu-Dios, y ri' ja ri c'ac'ac' Jerusalem, ri nika-pe chicaj riq'uin ri nu-Dios. Y xtintz'ibaj ri c'ac'ac' nubi' yin chirij. 13 Ri (nik'ax, nino') chuvech ri nrac'axaj, trelesaj no'oj chirij ri nu'ij ri Lok'olaj Espíritu chique ri iglesias.
Ri nu'ij ri Jesucristo che ri iglesia ri c'o pa tinamit Laodicea
14 Jac'a che ri nusamajinel ri c'o pa ruvi' ri iglesia pa tinamit Laodicea, quire' tatz'ibaj-e: Ri Jun ri can ja vi ri nu'ij, y man jun bey nujal rutzij riq'uin ri ruk'alajrisan, kitzij riq'uin ronojel, ri can c'o-vi riq'uin ri Dios tok xu'on ronojel ri c'o,*Pr. 8:22; Jn. 1:1, 2. quire' nu'ij:
15 Yin veteman ronojel ri ye'ibanala'. Veteman chi nis-ta tef y nis-ta mak'an ri ivánima chinuvech. ¡Más utz xa ta rix tef, o xa ta rix mak'an! 16 Pero roma xaxe rix sakliloj y nis-ta rix tef y nis-ta rix mak'an, xa xquixinxa'a-e pa nuchi'. 17 Roma rix ni'ij chi rix beyoma', chi q'uiy beyomal iyacon, y chi man jun achique nic'atzin chive.*Os. 12:8; Zac. 11:5; 1 Co. 4:8. Pero man iveteman ta chi xa juye' ivech ibanon, can ta utz chi nipokonex ivech, xa man jun oc ichajin, xa man yixtzu'un ta y xa rix ch'anel. 18 Roma c'a ri', nin-ij chive, chi viq'uin yin tilok'o-vi ri oro ri banon chic ch'ajch'oj che pa k'ak', richin quiri' yixoc kitzij beyoma'.*Is. 55:1. Viq'uin yin tilok'o-vi sakilaj tak tziek richin nicusaj, man xa titz'etetaj ri iq'uix chi rix ch'anel. Viq'uin yin tilok'o-vi ak'on richin niya' pa tak runak'-ivech, richin yixtzu'un utz. 19 Yin yenpaxa'aj y yenya' pa k'axomal conojel ri yenjo'.*Job 5:17; Pr. 3:11; He. 12:5, 6. Roma c'a ri', tiq'uenc'ot ri ivánima; tijala' ri ino'oj richin niya' can ri imac. 20 Yin ja yin pa'el chuchi' ri i-puerta y yich'o-apu. Si c'o jun xtac'axan-pe vichin y nujak ri puerta chinuvech,*Cnt. 5:2. yin xquinoc pa ránima, xquiva' riq'uin, y rija' xtiva' viq'uin yin. 21 Ri xtitiquer chirij ruchuk'a' ri itzel, yin xtinya' lugar che chi junan xkutz'uye' riq'uin richin nika'an gobernar pa nimalaj nutz'uyubal. Achel xin-en yin tok xitiquer jumul chirij ruchuk'a' ri itzel, junan xojtz'uye' riq'uin ri Nata' Dios pa nimalaj rutz'uyubal richin nika'an gobernar.*Mt. 19:28; 1 Co. 6:2; 2 Ti. 2:12; Ap. 2:26. 22 Ri (nik'ax, nino') chuvech ri nrac'axaj, trelesaj no'oj chirij ri nu'ij ri Lok'olaj Espíritu chique ri iglesias.

- Apocalipsis
- <
- 3
- >

*3:1 Lc. 15:24, 32; Ef. 2:1; Col. 2:13; 1 Ti. 5:6; Stg. 2:26; Jud. 12.

*3:2 Nah. 2:1.

*3:3 Lc. 12:39; 1 Ts. 5:2, 6; 2 P. 3:10.

*3:4 Is. 52:1; 61:3, 10; Ap. 7:9, 13.

*3:5 Ex. 32:32; Sal. 69:28; Fil. 4:3; Ap. 21:27.

*3:5 Mt. 10:32.

*3:7 Lc. 1:32; Hch. 3:14.

*3:7 Job 12:14; Is. 22:22; Mt. 16:19; Ap. 1:18.

*3:8 Ap. 2:13.

*3:9 Is. 49:23; 60:14.

*3:9 Is. 43:4.

*3:10 2 P. 2:9.

*3:11 Ap. 2:25; 22:7, 12, 20.

*3:11 Ap. 2:10.

*3:12 Ap. 14:1; 22:4.

*3:14 Pr. 8:22; Jn. 1:1, 2.

*3:17 Os. 12:8; Zac. 11:5; 1 Co. 4:8.

*3:18 Is. 55:1.

*3:19 Job 5:17; Pr. 3:11; He. 12:5, 6.

*3:20 Cnt. 5:2.

*3:21 Mt. 19:28; 1 Co. 6:2; 2 Ti. 2:12; Ap. 2:26.

© 2007 WBT