- San Lucas
- <
- 21
- >

21
Ri ru-ofrenda ri malca'n-ixok
(Mr. 12:41-44)
1 Ri Jesús xtzu'un c'a apu y xerutz'et ri beyoma' ri niquiyala' can qui-ofrenda chupan ri caja ri niyo'ox-vi ri ofrenda pa racho ri Dios. 2 (Chuka', ka) xutz'et chi c'o jun malca'n-ixok ri man jun oc ruchajin ri xuya' can ca'i' ruvech tak méra. 3 Jac'ari' quire' xu'ij chique ri ru-discípulos: Kitzij nin-ij chive chi la malca'n-ixok la man jun oc ruchajin, más q'uiy ofrenda*Pr. 3:9; 2 Co. 8:12. xuya' que chiquivech conojel ri xquiya' can méra. 4 Roma conojel ri xeyo'on can méra richin ru-ofrenda ri Dios, xa ruvi' che ri quibeyomal xquiya' can. Jac'a ri ixok re', ronojel ri juba' c'o riq'uin richin nutzuk-ri' xuya' can chi ofrenda, xcha' ri Jesús.
Ri Jesús nu'ij yan chi ri racho ri Dios xtivulutaj
(Mt. 24:1, 2; Mr. 13:1, 2)
5 Ec'o jujun yetzijon chiquivech, y niqui'ij chi ri racho ri Dios, ruyon nima'k tak cajil abaj cusan riq'uin, y niqui'ij chi ruyon sipanic ri achok che vikon-vi. Jac'a ri Jesús xu'ij chique: 6 Ronojel ri nitz'et re', c'o na jun k'ij tok man jun chic abaj xtic'uje' can pa ruvi' jun chic abaj ri man ta xquevulutaj-pe,*1 R. 9:7-9; Is. 64:10, 11; Lm. 2:6-8; Ez. 7:20-22; Mi. 3:12. xcha'.
Ri retal ri xquebanataj na'ey chi nitz'akat ronojel ri runojin ri Dios chi nibanataj choch'ulef
(Mt. 24:3-28; Mr. 13:3-23)
7 Jac'ari' tok ri discípulos quire' xquic'utuj che ri Jesús: Tijonel, ¿achique tiempo xquebanataj ri xa'ij-ka chirij racho ri Dios? Y, ¿achique retal xtik'alajin richin nina'ex chi juba' chic nrojo' chi yebanataj? xecha'.
8 Jac'a ri Jesús xu'ij chique: Rix tibana' cuenta ivi' richin quiri' man jun tisatzo ino'oj.*Ef. 5:6; 2 Ts. 2:3; Ap. 12:9. Roma c'o q'uiy xquepe ri xtiquik'ebaj-qui'*2 Co. 11:13-15; 2 Ti. 3:13; 1 Jn. 4:1. chirij ri nubi' yin, y xtiqui'ij: Ja yin ri Jun ri yin takon-pe chucolic rutinamit ri Dios. Ja tiempo re' xuka, xquecha'. Pero rix man que'itzekle'ej. 9 Tok xtivac'axaj chi c'o guerras najin choch'ulef, y chi ec'o yecataj chiquij ri qui-gobierno, man c'a tixi'ij-ivi'. Roma nic'atzin chi na'ey na nibanataj quiri', pero man ja yan ta ri' ri k'ij tok nitz'akat ronojel ri runojin ri Dios chi nibanataj choch'ulef.
10 (Chuka', ka) quire' xu'ij chique: Ec'o tinamit xquecataj chiquij ch'aka' chic tinamit. Ec'o reyes xquequitak soldados chiquij ch'aka' chic reyes. 11 Xquebanataj nimalaj tak cobrakan, xquepe vayijal y yabil pa jalajoj tak lugares choch'ulef, y xquebanataj ri jani na nixibin y nimalaj tak retal ri chicaj.
12 Pero na'ey chi nibanataj ronojel re', rix xti'an pokon chive.*Jn. 15:20, 21. (Xquixtz'am, xquixchap) y xquixjach pa tak sinagoga y pa tak cárcel.*Ap. 2:10. Xquixuc'uax chiquivech reyes*Hch. 25:23. y gobernadores roma ri nubi' yin. 13 Jac'ari' xquixtiquer xtiya' nutzijol yin chiquivech rije'. 14 Roma c'a ri', rix tiya' pan ivánima chi man nic'atzin yan ta ninojij ri achique xti'ij*Mt. 10:19. richin nito-ivi'; 15 roma yin xtinya' ch'abel y no'oj chive ri nis-ta jun chique conojel ri xquecataj chivij ri xticaney ch'abel riq'uin o xtitiquer xtutzolij ruvech itzij.*Hch. 6:10. 16 Hasta ja jun ri ite-itata', ri ichak'-inimal, ri (ivalpachel, ivaj-c'uaxel) o ri i-amigos ri xquixjacho richin yixyo'ox pa k'axomal, y ec'o chive xquecamises.*Hch. 7:59; 12:2. 17 Itzel xquixtz'et coma conojel roma iniman ri nubi' yin.*Mt. 10:22; 2 Ti. 3:12. 18 Pero nis-ta jun rusumal ivi' ri choj quiri' xtisatz can.*Mt. 10:30. 19 Rix riq'uin ri cof xquixc'uje' chirakan ri Dios chupan ri pokon*Ro. 5:3; Stg. 1:3. ri xti'an chive, can xquixcolotaj-vi.
20 Pero tok xtitz'et chi ri tinamit Jerusalem yo'on pa nic'aj coma soldados, tivetemaj chi ja xril k'ij chi ri tinamit niq'uis ruk'ij. 21 Tok xtitz'et quiri', ri ec'o pa Judea, que'enimaj-e pa tak juyu'. Ri ec'o pa tinamit Jerusalem, que'el-pe chiri'. Ri ec'o pa tak juyu', man chic quetzolij-apu pa tinamit. 22 Roma ja tak k'ij ri', richin niyo'ox rajil-ruq'uexel ri man utz ta ri ebanalo'n, richin quiri' nibanataj ronojel ri tz'iban can chupan ri ruch'abel ri Dios. 23 Pero, ¡tok'ex quivech ri ixoki' ri quiri' quibanon y ri c'a yetz'uman na ac'ola' chiquik'a' chupan tak ri k'ij ri'! Roma xa xtipe jun nimalaj k'axomal pa ruvi' ri qui-lugar ri israelitas,*Dn. 9:26. y can xtika na vi royoval ri Dios pa quivi' ri tinamit re'. 24 Ec'o c'a xquecamises chutza'n espada. Jac'a ri xquecolotaj chuvech ri camic, xque'uc'uax preso juc'an tak roch'ulef. Y ri tinamit Jerusalem xtoc pa quik'a' man israelitas ta, c'a ja xtitz'akat ri k'ij*Dn. 9:27; Ro. 11:25. ri yo'on chique ri vinak ri'.
Ri xquebanataj tok xtipe ri Jesús
(Mt. 24:29-35, 42-44; Mr. 13:24-37)
25 C'o c'a retal xquebanataj chuvech ri k'ij, ri ic' y ri ch'umila'. Re choch'ulef, ri vinak man juba' ta oc ruk'axon cánima, y man niquil ta achique niqui'en, roma ri mar nik'ajan y nibolkotilan. 26 Xqueyamayo-ka pan ulef roma niquinojij ri xquebanataj choch'ulef y roma quixi'in-qui'. Roma ronojel ri uchuk'a' ri erichin chicaj xquesilon. 27 Jac'ari' xquinquitz'et yin ri xitak-pe richin xinalex chi'icojol, chi yin petenak pa jun sutz',*Hch. 1:9, 11; Ap. 1:7; 14:14. riq'uin uchuk'a' y nimalaj nuk'ij. 28 Jac'a rix, tok xtitz'et chi ronojel re' najin chic, quixquicot y tic'uje' más ruchuk'a' ri ivánima, roma xa nakaj chic c'o-vi icolic ri xtu'on ri Dios, xcha' ri Jesús.
29 Jac'ari' tok rija' xu'ij chic jun ejemplo chique: Titz'eta' ri che' higo o xa achique na jun che'. 30 Tok nitz'et chi ja yejotayin-pe ri ruk'a' y ye'el-pe c'ac'ac' tak ruxak, rix iveteman chi nuka yan ru-tiempo ri job. 31 Quiri' mismo, tok xtitz'et chi yebanataj chic ronojel ri xin-ij yan ka chive, tivetemaj chi nakaj chic c'o-vi ri k'ij chi conojel ye'an gobernar roma ri Dios.
32 Kitzij nin-ij chive chi ronojel re' xquebanataj tok ri vinak richin ri vacami c'a man jani queq'uis-e choch'ulef. 33 Ri roch'ulef y ri caj can xqueq'uis na vi, pero ri nuch'abel man xtiq'uis ta, xa can xquebanataj-vi ri nu'ij.
34 Jac'a rix tibana' cuenta ivi'. Man ti'e ivánima chirij ri va'in; man quixk'aber;*Ro. 13:13. man xaxe ri nic'atzin chive chuvech ri roch'ulef ri tinojij, roma riq'uin juba' man jun ina'en chiri' tok xtuka ri k'ij chi yin xquinuka.*1 Ts. 5:2; 2 P. 3:10; Ap. 3:3. 35 Xa xtibanataj achel nu'on jun (pata'y, trampa) tok nika jun chicop chupan. Quiri' xtu'on tok xtuka ri k'ij ri' pa quivi' conojel vinak ri ec'o choch'ulef. 36 Roma c'a ri', quinivoyo'ej-apu,*Mt. 25:13. jumul c'a tic'utuj*Lc. 18:1; Ef. 6:18. che ri Dios chi rix yixtz'etetaj chi man nuc'ul ta chi yixk'ax chupan ronojel re k'axomal ri xtipe, y tz'akat ta c'a ri ic'aslen ne'ic'utu-ivi' chinuvech*1 Jn. 2:28. yin ri xitak-pe richin xinalex chi'icojol, xcha' ri Jesús chique ri ru-discípulos.
37 Pak'ij, ri Jesús yerutijoj ri vinak chiri' pa racho ri Dios, y chak'a' ntel-e pa tinamit richin nec'uje' pa juyu' Olivos.*Lc. 22:39; Jn. 8:1, 2. 38 Nisakar-nisakar eq'uiy vinak nequimolo-qui' riq'uin richin niquic'axaj ri nutzijoj rija' pa racho ri Dios.

- San Lucas
- <
- 21
- >

*21:3 Pr. 3:9; 2 Co. 8:12.

*21:6 1 R. 9:7-9; Is. 64:10, 11; Lm. 2:6-8; Ez. 7:20-22; Mi. 3:12.

*21:8 Ef. 5:6; 2 Ts. 2:3; Ap. 12:9.

*21:8 2 Co. 11:13-15; 2 Ti. 3:13; 1 Jn. 4:1.

*21:12 Jn. 15:20, 21.

*21:12 Ap. 2:10.

*21:12 Hch. 25:23.

*21:14 Mt. 10:19.

*21:15 Hch. 6:10.

*21:16 Hch. 7:59; 12:2.

*21:17 Mt. 10:22; 2 Ti. 3:12.

*21:18 Mt. 10:30.

*21:19 Ro. 5:3; Stg. 1:3.

*21:23 Dn. 9:26.

*21:24 Dn. 9:27; Ro. 11:25.

*21:27 Hch. 1:9, 11; Ap. 1:7; 14:14.

*21:34 Ro. 13:13.

*21:34 1 Ts. 5:2; 2 P. 3:10; Ap. 3:3.

*21:36 Mt. 25:13.

*21:36 Lc. 18:1; Ef. 6:18.

*21:36 1 Jn. 2:28.

*21:37 Lc. 22:39; Jn. 8:1, 2.

© 2007 WBT